ሰንድቅ ዓላማ ለብሰው የምናያቸው ፖለቲከኞች በቃላት እየደለሉ በተግባር ግን ከሚናገሩት ተቃራኒ ዓላማ የሚያራምዱ ካልሆኑ በአደባባይ ለሚናገሩት ለአንዲት ኢትዮጵያ ነጻነትና ሁሉንም በእኩልነት የሚያስተዳድር ዴሞክራሲያዊ ሥርዓት ለመመስረት ይህን ያህል ፓርቲ/ድርጅት ያስፈልግ ነበር፡፡ በአንድ ብሄር ስም ሶስት አራት ድርጅት፣ ተመሳሳይ ሀገራዊ ፕሮግራም ጽፎ በሰዎች ምክንያት ሶስት አራት ፓርቲ መመስረት ይገባ ነበረ፣ ይህን አድርገው ደግሞ መልሰው የእኛ አንድ አለመሆን ነው የወያኔን እድሜ ያራዘመው በማለት ያደነቁሩናል፡፡ በዚህም ፕሮፓጋንዳ ራሳቸውን ተባብሮ የመስራት ፈላጊ አድርገው በሌሎች ላይ ጣት ለመቀሰር ቅድሚያውን የሚወስዱትና በድፍረት የሚናገሩት እነዚሁ በዶ/ር አድማሱ ገለጻ ሰንደቅ ኣላማ ለብሰው ሀገር የሚያፈርሱ የተባሉቱ ናቸው፡፡
